ضیاء محی الدین

**ضیاء محی الدین** (20 جون 1931ء - 13 فروری 2023ء) ایک پاکستانی اداکار، پروڈیوسر، ڈائریکٹر اور ٹی وی نشریاتی مقرر تھے جو اپنے سارے کیریئر کے دوران پاکستانی اور برطانوی سینما میں نمودار ہوتے رہے۔ ضیا محی الدین 13 فروری 2023ء کو 91 برس کی عمر میں انتقال کر گئے۔

تصغیر

## پیدائش
ضیاء محی الدین برطانوی ہند میں لائلپور(حالیہ فیصل آباد، پاکستان) کے شہر میں 20 جون1931ء کو پیدا ہوئے،
ان کے والد خادم محی الدین تدریس کے شعبے سے وابستہ تھے اور انھیں پاکستان کی پہلی فلم تیری یاد کے مصنف اور مکالمہ نگار ہونے کا اعزاز حاصل تھا۔

## تعلیم و تربیت
ضیا محی الدین نے 1949ء میں گورنمنٹ کالج لاہور سے گریجویشن کیا اور مزید تعلیم کے حصول کے لیے پہلے آسٹریلیا اور پھر انگلستان چلے گئے جہاں انھوں نے رائل اکیڈمی آف تھیٹر آرٹس سے وابستگی اختیار کی اور صداکاری اور اداکاری کا سلسلہ شروع کیا۔ 1956ء میں وہ پاکستان لوٹے لیکن جلد ہی ایک اسکالر شپ پر انگلستان واپس چلے گئے جہاں انھوں نے ڈائریکشن کی تربیت حاصل کی ۔

## فنی زندگی
تصغیر|7 سالہ ضیاء محی الدین، (فرش پر بائیں جانب) سینٹرل ٹریننگ کالج ڈرامیٹک کلب، لاہور میں، (سال 1939)۔ ان کے والد خادم محی الدین، دائیں سے دوسرے نمبر پر بیٹھے ہیں۔
1960ء میں میں جب ای ایم فوسٹر کے مشہور ناول اے پیسج ٹو انڈیا کو اسٹیج پر پیش کیا گیا تو ضیا محی الدین نے اس میں ڈاکٹر عزیز کا کردار ادا کرکے شائقین کی توجہ حاصل کر لی ۔ 1962ء میں انھیں فلم لارنس آف عربیا میں کام کرنے کا موقع ملا تو انھوں نے اس فلم میں بھی ایک یادگار کردار ادا کیا۔ بعد ازاں انھوں نے تھیٹر کے کئی ڈراموں اور ہالی وڈ کی کئی فلموں میں کردار ادا کیے۔
1970ء میں ضیا محی الدین پاکستان آئے جہاں انھوں نے پاکستان ٹیلی وژن کے لیے ضیا محی الدین شو کے نام سے ایک اسٹیج پروگرام کی میزبانی کی۔ اس اسٹیج پروگرام نے مقبولیت کے نئے ریکارڈ قائم کیے۔
ضیا محی الدین نے ایک پاکستانی ’’مجرم کون‘‘ میں بھی مرکزی کردار ادا کیا لیکن وہ اس میدان میں کامیاب نہ ہو سکے ۔ پاکستان پیپلز پارٹی کی حکومت کے دوران انھیں پی آئی ائے آرٹس اکیڈمی کا ڈائرکٹر مقرر کیا گیا ۔ اسی دوران انھوں نے نامور رقاصہ ناہید صدیقی سے شادی کر لی۔
ضیا محی الدین نے پاکستان ٹیلی وژن سے جو پروگرام پیش کیے ان میں پائل، چچا چھکن، ضیا کے ساتھ اور جو جانے وہ جیتے کے نام سر فہرست ہیں ۔ وہ اپنی خوب صورت آواز میں اردو ادب کے فن پارے اپنی خوب صورت آواز میں پیش کرنے میں بھی اختصاص رکھتے ہیں 2004ء میں انھیں کراچی میں نیشنل اکیڈمی آف پرفارمنگ آرٹس کا ڈائرکٹر مقرر کیا گیا۔

## اعزازات
2012ء کو ہلال امتیاز اور ستمبر 2021ء کو صدر ایمریٹس کا اعزاز دیا گیا۔

## وفات
13 فروری 2023ء کو کراچی میں 91 برس کی عمر میں معدہ میں تکلیف اور بخار کے باعث وفات پا گئے ۔

## حوالہ جات

## بیرونی روابط
* ، Filmography of Zia Mohyeddin on IMDb website, Retrieved 21 March 2016

زمرہ:1933ء کی پیدائشیں
زمرہ:برطانوی مرد اسٹیج اداکار
زمرہ:برطانوی مرد فلمی اداکار
زمرہ:برطانوی مرد ٹیلی ویژن اداکار
زمرہ:برطانوی ڈراما نگار اور ڈراما نویس
زمرہ:بقید حیات شخصیات
زمرہ:پاکستانی مرد اسٹیج اداکار
زمرہ:پاکستانی مرد فلمی اداکار
زمرہ:پاکستانی مرد ٹیلی ویژن اداکار
زمرہ:پاکستانی ڈراما نگار اور ڈراما نویس
زمرہ:پنجابی شخصیات
زمرہ:پی ٹی وی کی شخصیات
زمرہ:رائل اکیڈمی آف ڈرامیٹک آرٹ کے فضلا
زمرہ:ستارۂ امتیاز وصول کنندگان
زمرہ:فیصل آباد کی شخصیات
زمرہ:مملکت متحدہ کو پاکستانی تارکین وطن
زمرہ:مہاجر شخصیات
زمرہ:ہلال امتیاز وصول کنندگان
زمرہ:1931ء کی پیدائشیں
زمرہ:مملکت متحدہ کے وطن گیر شہری
زمرہ:ویکی ڈیٹا سے مطابقت رکھنے والی مختصر تفصیل
زمرہ:2023ء کی وفیات
زمرہ:بیسویں صدی کے برطانوی مرد اداکار
زمرہ:پاکستانی ٹیلی ویژن شخصیات
زمرہ:صوبہ پنجاب (برطانوی ہند) کی شخصیات
زمرہ:کراچی میں وفات پانے والی شخصیات
زمرہ:بیسویں صدی کے پاکستانی مرد اداکار
زمرہ:ویکی منصوبہ پاکستان کے مضامین
زمرہ:اداکار